ఆదితి పోహంకర్

ఆదితి పోహంకర్, మహారాష్ట్రకు చెందిన సినిమా నటి. 2014లో మరాఠీలో వచ్చిన లై భారీ యాక్షన్ సినిమాలో రితీష్ దేశ్‌ముఖ్‌తో కలిసి అద్భుతమైన పాత్రను పోషించింది. షీ, ఆశ్రమ్ అనే హిందీ వెబ్ సిరీస్‌లలో నటించి గుర్తింపు పొందింది.

 జననం 
ఆదితి పోహంకర్ 1994 డిసెంబరు 31న సుధీర్ - శోభా పోహంకర్ దంపతులకు మహారాష్ట్రలోని ముంబైలో జన్మించింది.

 క్రీడారంగం 
ఆదితి తల్లిదండ్రులిద్దరూ అథ్లెట్లు. ఆదితి పాఠశాలలో ఉన్నప్పుడు, అథ్లెటిక్స్‌లో మహారాష్ట్రకు ప్రాతినిధ్యం వహించింది. 100 మీటర్లు, 200 మీటర్ల రేసుల్లో పతకాలు కూడా సాధించింది.

 ప్రకటనలు 
షూజిత్ సిర్కార్ దర్శకత్వం వహించిన క్యాడ్‌బరీ మంచ్, గోద్రెజ్, ఎయిర్‌టెల్, లెన్స్‌కార్ట్, శామ్‌సంగ్‌తో సహా ఇరవైకి పైగా బ్రాండ్ ప్రకటనలు, వాణిజ్య ప్రకటనలలో నటించింది.ది టైమ్స్ మోస్ట్ డిజైరబుల్ ఉమెన్‌లో 2020లో 47వ ర్యాంక్‌ని పొందింది.

 సినిమారంగం 
నాటకరంగంలో తన నటనను ప్రారంభించింది. కునాసతి కునిటారిలో అనే సినిమాలో తొలిసారిగా నటించింది. ఆదితి నటించిన టైమ్ బాయ్ అనే నాటక ప్రదర్శన చూసిన దర్శకుడు నిషికాంత్ కామత్, తన మరాఠీ సినిమా లై భారీ (2014)లో అవకాశం ఇచ్చాడు. ఆ సినిమాలో తన నటనకు సానుకూల సమీక్షలకు అందుకుంది.

 సినిమాలు 
సంవత్సరం సినిమా పాత్ర భాష ఇతర వివరాలు 2014 లై భారీ నందిని మరాఠీ 2017 జెమినీ గణేశనుం సురుళి రాజనుమ్ సరోజా దేవి తమిళం 2020–ప్రస్తుతం షీ భూమికా పరదేశి/భూమి హిందీ నెట్‌ఫ్లిక్స్ సిరీస్ 2020–ప్రస్తుతం ఆశ్రమం పర్మీందర్/పమ్మి హిందీ ఎంఎక్స్ ప్లేయర్ సిరీస్

 మూలాలు 

 బయటి లింకులు 


వర్గం:1994 జననాలు
వర్గం:హిందీ సినిమా నటీమణులు
వర్గం:తమిళ సినిమా నటీమణులు
వర్గం:జీవిస్తున్న ప్రజలు
వర్గం:మరాఠీ సినిమా నటీమణులు